CELEX: 32018D0807(03)
Language: ro
Date: 2018-08-03 00:00:00
Title: Decizia de punere în aplicare a Comisiei din 3 august 2018 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Uhlen Laubach (DOP)]

7.8.2018   
               
               
                  RO
               
               
                  Jurnalul Oficial al Uniunii Europene
               
               
                  C 277/13
               
            
         DECIZIA DE PUNERE ÎN APLICARE A COMISIEI
         din 3 august 2018
         privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
         [Uhlen Laubach (DOP)]
         (2018/C 277/05)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Germania a transmis o cerere de protecție a denumirii „Uhlen Laubach” în conformitate cu partea a II-a titlul II capitolul I secțiunea 2 din Regulamentul (UE) nr. 1308/2013.
                  
               
                     (2)
                  
                  
                     În conformitate cu articolul 97 alineatul (2) din Regulamentul (UE) nr. 1308/2013, Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din regulamentul menționat.
                  
               
                     (3)
                  
                  
                     Pentru a permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, documentul unic menționat la articolul 94 alineatul (1) litera (d) din regulamentul respectiv, precum și trimiterea la publicarea caietului de sarcini făcută pe parcursul procedurii naționale preliminare de examinare a cererii de protecție a denumirii „Uhlen Laubach” ar trebui să fie publicate în Jurnalul Oficial al Uniunii Europene,
                  
               DECIDE:
         
            Articol unic
            Documentul unic întocmit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Uhlen Laubach” (DOP) sunt incluse în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție la protecția denumirii menționate la primul paragraf al prezentului articol în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 3 august 2018.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            DOCUMENT UNIC
            
               „Uhlen Laubach”
            
            
               PDO-DE-02082
            
            
               Data depunerii cererii: 26.3.2015
            
            1.   Denumirea (denumirile) propusă (propuse) pentru înregistrare
            
            Uhlen Laubach
            2.   Tip de indicație geografică
            
            DOP – denumire de origine protejată
            3.   Categorii de produse vitivinicole
            
            
                     
                        1.
                     
                     
                        Vin
                     
                  
                     
                        5.
                     
                     
                        Vin spumos de calitate
                     
                  4.   Descrierea vinului (vinurilor)
            
            
               Vin de calitate
            
            Vinurile albe Riesling se maturează pe domeniul Uhlen Laubach. Există trei tipuri de produse vitivinicole, fiecare având proprietăți ușor diferite: vin de calitate, vin cu proprietăți speciale (Prädikatswein) și Sekt b.A. (vin spumos de calitate din regiuni delimitate).
            Vinurile tinere Uhlen Laubach au culoare galben deschis, uneori verzui, care devine mai intensă pe măsură ce vinul se maturează, devenind aurie, intensă și cu aspect apetisant, de îndată ce vinul s-a maturat pe deplin. Aromele vinurilor sunt definite prin interacțiunea notelor fructate și a notelor minerale tipice de ardezie. Cu un conținut de calcar de 25-45 %, ardezia gri de Laubach este una dintre rocile cele mai calcaroase din regiunea Mosel. Acest lucru explică aroma, care deseori are note de fum rece și de alune și în general savoarea mai plină și delicată a vinurilor care se maturează în această regiune. Multe dintre vinuri, calde și catifelate, au o corpolență și o profunzime a aromei fascinante. Vinurile sunt cremoase și în general gata de consum după o perioadă foarte scurtă de maturare.
            Caracteristici analitice generale
            
                        Tăria alcoolică totală maximă (în % volum)
                     
                     
                        15,0 
                     
                  
                        Tăria alcoolică dobândită minimă (în % volum)
                     
                     
                        11,5 
                     
                  
                        Aciditatea totală minimă
                     
                     
                        5,0  grame pe litru, exprimată în acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        1,08 
                     
                  
                        Cantitatea totală maximă de dioxid de sulf (în miligrame pe litru)
                     
                     
                        250
                     
                  
               Vin cu proprietăți speciale (Prädikatswein), completat cu: Auslese
            
            Vinurile albe Riesling se maturează pe domeniul Uhlen Laubach. Există trei tipuri de produse vitivinicole, fiecare având proprietăți ușor diferite: vin de calitate, vin cu proprietăți speciale (Prädikatswein) și Sekt b.A. (vin spumos de calitate din regiuni delimitate).
            Vinurile tinere Uhlen Laubach au culoare galben deschis, uneori verzui, care devine mai intensă pe măsură ce vinul se maturează, devenind aurie, intensă și cu aspect apetisant, de îndată ce vinul s-a maturat pe deplin. Aromele vinurilor sunt definite prin interacțiunea notelor fructate și a notelor minerale tipice de ardezie. Cu un conținut de calcar de 25-45 %, ardezia gri de Laubach este una dintre rocile cele mai calcaroase din regiunea Mosel. Acesta este motivul pentru care vinurile care se maturează în această regiune au adesea o aromă de fum rece și de alune și o savoare în general mai plină și delicată. Multe dintre vinuri, calde și catifelate, au o corpolență și o profunzime a aromei fascinante. Vinurile sunt cremoase și în general gata de consum după o perioadă foarte scurtă de maturare. Gama de savori și arome descrise are la bază un gust dulce, care este delicat în cazul vinurilor Auslese și cremos în cazul vinurilor Beerenauslese și poate conține, de asemenea, note de miere. Aceste aspecte ale savorii vinurilor sunt chiar mai pronunțate în cazul vinurilor Trockenbeerenauslese. În cazul vinurilor Eiswein, gama de savori și arome descrise include o aciditate condimentată.
            Caracteristici analitice generale
            
                        Tăria alcoolică totală maximă (în % volum)
                     
                     
                        41,0 
                     
                  
                        Tăria alcoolică dobândită minimă (în % volum)
                     
                     
                        5,5 
                     
                  
                        Aciditatea totală minimă
                     
                     
                        7,0  grame pe litru, exprimată în acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        2,1 
                     
                  
                        Cantitatea totală maximă de dioxid de sulf (în miligrame pe litru)
                     
                     
                        350
                     
                  
               Vin cu proprietăți speciale (Prädikatswein), cu denumirea suplimentară Beerenauslese, Trockenbeerenauslese sau Eiswein
            
            Vinurile albe Riesling se maturează pe domeniul Uhlen Laubach. Există trei tipuri de produse vitivinicole, fiecare având proprietăți ușor diferite: vin de calitate, vin cu proprietăți speciale (Prädikatswein) și Sekt b.A. (vin spumos de calitate din regiuni delimitate).
            Vinurile tinere Uhlen Laubach au culoare galben deschis, uneori verzui, care devine mai intensă pe măsură ce vinul se maturează, devenind aurie, intensă și cu aspect apetisant, de îndată ce vinul s-a maturat pe deplin. Aromele vinurilor sunt definite prin interacțiunea notelor fructate și a notelor minerale tipice de ardezie. Cu un conținut de calcar de 25-45 %, ardezia gri de Laubach este una dintre rocile cele mai calcaroase din regiunea Mosel. Acesta este motivul pentru care vinurile care se maturează în această regiune au adesea o aromă de fum rece și de alune și o savoare în general mai plină și delicată. Multe dintre vinuri, calde și catifelate, au o corpolență și o profunzime a aromei fascinante. Vinurile sunt cremoase și în general gata de consum după o perioadă foarte scurtă de maturare. Gama de savori și arome descrise are la bază un gust dulce, care este delicat în cazul vinurilor Auslese și cremos în cazul vinurilor Beerenauslese și poate conține, de asemenea, note de miere. Aceste aspecte ale savorii vinurilor sunt chiar mai pronunțate în cazul vinurilor Trockenbeerenauslese. În cazul vinurilor Eiswein, gama de savori și arome descrise include o aciditate condimentată.
            Caracteristici analitice generale
            
                        Tăria alcoolică totală maximă (în % volum)
                     
                     
                        41,0 
                     
                  
                        Tăria alcoolică dobândită minimă (în % volum)
                     
                     
                        5,5 
                     
                  
                        Aciditatea totală minimă
                     
                     
                        7,0  miliechivalenți pe litru
                     
                  
                        Aciditatea volatilă maximă (în miliechivalenți pe litru)
                     
                     
                        2,1 
                     
                  
                        Cantitatea totală maximă de dioxid de sulf (în miligrame pe litru)
                     
                     
                        400
                     
                  
               Sekt b.A. (vin spumos de calitate din regiuni delimitate)
            
            Vinurile albe Riesling se maturează pe domeniul Uhlen Laubach. Există trei tipuri de produse vitivinicole, fiecare având proprietăți ușor diferite: vin de calitate, vin cu proprietăți speciale (Prädikatswein) și Sekt b.A. (vin spumos de calitate din regiuni delimitate).
            Vinurile tinere Uhlen Laubach au culoare galben deschis, uneori verzui, care devine mai intensă pe măsură ce vinul se maturează, devenind aurie, intensă și cu aspect apetisant, de îndată ce vinul s-a maturat pe deplin. Aromele vinurilor sunt definite prin interacțiunea notelor fructate și a notelor minerale tipice de ardezie. Cu un conținut de calcar de 25-45 %, ardezia gri de Laubach este una dintre rocile cele mai calcaroase din regiunea Mosel. Acest lucru explică aroma, care deseori are note de fum rece și de alune și în general savoarea mai plină și delicată a vinurilor care se maturează în această regiune. Multe dintre vinuri, calde și catifelate, au o corpolență și o profunzime a savorii fascinante. Vinurile sunt cremoase și în general gata de consum după o perioadă foarte scurtă de maturare. În cazul vinurilor Sekt b.A., gama de savori și arome descrise pentru vinurile Prädikatswein este îmbogățită și intensificată de dioxidul de carbon utilizat în producția de vin spumos.
            Caracteristici analitice generale
            
                        Tăria alcoolică totală maximă (în % volum)
                     
                     
                        13,5 
                     
                  
                        Tăria alcoolică dobândită minimă (în % volum)
                     
                     
                        11,5 
                     
                  
                        Aciditatea totală minimă
                     
                     
                        5,0  grame pe litru, exprimată în acid tartric
                     
                  
                        Aciditatea volatilă maximă (în miliechivalenți pe litru)
                     
                     
                        1,08 
                     
                  
                        Cantitatea totală maximă de dioxid de sulf (în miligrame pe litru)
                     
                     
                        185
                     
                  5.   Practici vitivinicole
            
            (a)   
                  Practici oenologice esențiale
               
            
            Restricții relevante privind producerea vinurilor
            Nu sunt permise: sorbatul de potasiu, lizozima, dicarbonatul de dimetil, electrodializa, dezalcoolizarea, schimbătorii de cationi, concentrarea (crioconcentrarea, osmoza, coloana de centrifugare conică), îndulcirea cu must de struguri, așchiile de lemn de stejar sau preparatele.
            
               Vin de calitate
            
            Practica oenologică specifică
            
                         
                     
                     
                        Cel puțin 88 °Oechsle; aciditate maximă = 7,5 g/l; fortificare până la maximum 14,0 % din volum.
                     
                  
                         
                     
                     
                        Până la 100 °Oechsle și vinuri fortificate: conținutul maxim de zahăr rezidual = „demisec” în conformitate cu legislația referitoare la vinuri.
                     
                  
                         
                     
                     
                        Peste 100 °Oechsle: conținutul maxim de zahăr rezidual = greutatea mustului/3
                     
                  
               Vin cu proprietăți speciale (Prädikatswein)
            
            Practica oenologică specifică
            
                         
                     
                     
                        Auslese: cel puțin 105 °Oechsle; conținutul minim de zahăr rezidual = 90 g/l
                     
                  
                         
                     
                     
                        Beerenauslese: cel puțin 130 °Oechsle; conținutul minim de zahăr rezidual = 150 g/l
                     
                  
                         
                     
                     
                        Trockenbeerenauslese: cel puțin 180 °Oechsle; conținutul minim de zahăr rezidual = 180 g/l
                     
                  
                         
                     
                     
                        Eiswein: cel puțin 130 °Oechsle; conținutul minim de zahăr rezidual = 150 g/l
                     
                  
               Sekt b.A. (vin spumos de calitate din regiuni delimitate)
            
            Practica oenologică specifică: fermentare tradițională în sticlă
            (b)   
                  Producții maxime
               
            
            70 de hectolitri pe hectar
            6.   Aria delimitată
            
            Uhlen Laubach face parte din DOP „Mosel” (nr. de înregistrare PDO-DE-A1270).
            Plantațiile viticole din Uhlen Laubach sunt situate în zona Winningen din districtul rural Mayen-Koblenz în landul Renania-Palatinat. Această parte a regiunii Uhlen este cunoscută de peste zece ani de iubitorii de vin și nu numai drept „Laubach”, o denumire derivată din definiția geologică exactă a ardeziei care se regăsește în regiune. Aria începe în aval cu parcelele 256/112, 2571/118, 2581/119, 2398/0, 2395/3, 2393/0 și se termină în aval cu parcela 2222/1.
            Produsele cu DOP „Uhlen Laubach” pot fi fabricate în aria DOP înregistrate „Mosel” (nr. de înregistrare PDO-DE-A1270). Aria delimitată este acoperită de DOP „Mosel”. Domeniul Uhlen Laubach acoperă o suprafață de 12,84 ha.
            7.   Soiurile principale de struguri de vin
            
            Riesling alb
            8.   Descrierea legăturii (legăturilor)
            
            Plantațiile viticole din Uhlen Laubach fac parte integrantă din peisajul terasat al cursului inferior al râului Mosel. Terasele Uhlen Laubach sunt dispuse în configurația tradițională, cu orientare sud-vest, și sunt situate la o altitudine aproximativă de 75-210 m deasupra nivelului mării. Temperatura medie în ultimii cinci ani a fost relativ ridicată, și anume 11,6 °C, așa cum este de așteptat la o altitudine atât de joasă. Nivelurile scăzute de precipitații (circa 620 mm) și numărul mare de ore de soare (1 922) determină apariția unui microclimat care este destul de diferit de climatul celorlalte arii aferente DOP „Mosel” și căruia i se datorează maturitatea deosebită a strugurilor (tărie alcoolică potențială ridicată, cu aciditate redusă și fenoli maturi). Se spune că vinurile au o expresie puternică și o savoare foarte plină. Condițiile geologice speciale ale regiunii Uhlen Laubach ajută strugurii să atingă maturitatea fiziologică și influențează savoarea specifică a vinurilor din struguri cultivați în această regiune. Pe scara geocronologică, Uhlen Laubach aparține sistemului devonian, seria devonianului inferior. Mai precis, această arie constă în sedimente din subetajele Oberems/Laubach și Lahnstein și din straturile Laubach și Hohenrhein. Conținutul ridicat de calcar din ardezia care se găsește în această arie indică aplatizarea tot mai pronunțată a fundului mării. Cu o profunzime care nu depășea 10-20 de metri adâncime, marea tropicală conținea inițial suficient oxigen pentru a permite creșterea coralilor și a scoicilor care sunt acum incluse în ardezie. Solul stâncos rezultat din eroziunea acestor sedimente constituie un regosol format din diferite tipuri de ardezii, majoritatea aluvionare. Conținutul de calcar al solului este cu mult mai mare decât în ariile DOP învecinate, ceea ce înseamnă că pH-ul solului este, de asemenea, mai ridicat (7,5, în comparație cu 6,0 în ariile învecinate). Particulele individuale care formează solul sunt ținute împreună în principal de carbonați. Faptul că solul conține un număr relativ mic de particule argiloase, dar are un conținut ridicat de pietre (de peste 50 %) înseamnă că este bine aerat, până la nivelurile inferioare. Acest aspect, combinat în special cu conținutul ridicat de calcar și cu microflora și microfauna specifice, conferă vinurilor din această regiune caracteristici organoleptice foarte diferite de cele ale vinurilor produse în ariile DOP învecinate. Vinurile Uhlen Laubach au adesea un miros discret de fum. Savoarea lor este de obicei considerată plină și delicată, acestea fiind vinuri ușoare și catifelate. Sunt mult mai cremoase decât vinurile din ariile DOP învecinate. Sunt în general gata de consum după o perioadă foarte scurtă de maturare. Influența exercitată de om se bazează pe o tradiție viticolă care datează de mii de ani. Arta plantării de viță-de-vie pe terase susținute de ziduri din piatră uscată datează din epoca romană. În 380 d.H., poetul roman Ausonius descria astfel de construcții ca fiind „amfiteatre.” Descoperirea unor monede romane pe aceste terase, care erau probabil destinate a fi ofrande, este încă o dovadă a acestei practici. Începând din acea perioadă, vița-de-vie a fost mereu cultivată în zonă. De-a lungul secolelor, calitatea producției s-a îmbunătățit constant prin dezvoltarea de noi soiuri de struguri (soiul Riesling de la începutul secolului al 19-lea) și a unor noi modalități de cultivare (în tufe, pe araci sau în cadre de sârmă). În ultimele decenii, creșterea sensibilizării față de mediu a condus, în principal, la o utilizare tot mai redusă a îngrășămintelor minerale foarte solubile. În consecință, microflora naturală și populațiile care alcătuiesc microfauna au revenit în sol, fapt care a determinat intensificarea atât a absorbției nutrienților, cât și a proceselor de schimb de cationi ca rezultat al încorporării unor molecule complexe care interacționează simbiotic cu microbii aflați pe sistemul radicular. Acești microbi pot fi utilizați ca transmițători între substanțele organice specifice și mineralele conținute în sol, sporind astfel unicitatea savorii vinului.
            Legătura descrisă mai sus se aplică, de asemenea, vinurilor Sekt b.A.
            9.   Condiții suplimentare esențiale
            
            
               Cadrul juridic:
            
            În legislația națională
            
               Tipul condiției suplimentare:
            
            Cerințe suplimentare privind etichetarea
            
               Descrierea condiției:
            
            Informațiile care trebuie furnizate pe etichete și ambalaje sunt definite în conformitate cu legislația și reglementările în vigoare în Uniunea Europeană, Republica Federală Germania și landul Renania-Palatinat. Înainte ca mențiunile tradiționale asociate acestei denumiri de origine să poată fi utilizate pe etichetă, vinul trebuie să fi trecut cu succes printr-o inspecție oficială. Numai vinurile care îndeplinesc anumite cerințe în contextul respectivei inspecții oficiale primesc un număr aferent inspecției oficiale, compus din mai multe cifre care indică autoritatea de inspecție, numărul exploatației, numărul vinurilor prezentate pentru inspecție și anul în care au fost prezentate sau în care a fost emis numărul aferent inspecției. Numărul aferent inspecției trebuie să fie indicat pe etichetă. Mențiunile tradiționale „Qualitätswein”, „Prädikatswein” și „Sekt b.A.” sunt asociate cu denumirea de origine și pot înlocui mențiunea „DOP”.
            
               Link către caietul de sarcini
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588